/?< 
Descriptio Maris adulti: 
Statura Ardeae, Lepterodatis, Garzettae, sed paullo inferior. Longitudo bipedalis. 
Caput cum rostro quartam et dimidiam totius longitudinis ad caudae finem usque partem refert 
et tibiam fere aequat. Rostrum cauda brevius, digito medio longius; Tarsus caudam aequat. 
Collum tarso duplo longius. Tibiae pars nuda digiti medii fere longitudine, paullo brevior. 
Rostri altitudo ad narium basin longitudine tota sua 8 ie ‘ fere superatur, parumper altius quam 
latum. Oculorum distantia ab apice rostri rictum oris fere aequat. Digiti posterioris unguis in 
adultis rostri altitudinem ad narium basin fere aequat, nec in iunioribus brevior est. Capitis 
latitudo rostrum ad narium basin duplo fere superat. 
Habitus gracilis. Rostrum rectum compressum maxillae acie obtusa rotundata, versus 
apicem distincte sed leviter curvata, tomiis inter apicem et mentum parumper hiantibus. Tomia 
subintegerrima vix, nec regulariter denticulata, dente unico sub apice maxillae. Maxilla apice 
oblique truncata fornicata, mandibulam excipiens. Duae tertiae eius partes basales sulco narium 
profundo trilobae apparent. Frons depressa, in rostri basi planiuscula, subconvexa, pone illam 
impressa, excavata. Pedes squamosi. Tarsi scuta 20. Digiti medii unguis pectinatus, denticulis 25. 
Pennae: Totum corpus plumosum, exceptis pedibus a Tibiae tertia parte inferiore inde, 
rostro, spatio inter oculos et nares et area parva oculorum. Occiput comosum est, seu duas 
pennas anguste lineares 5 pollices longos concolores, dimidium collum superantes, gerit. Iuguli et 
tergaei pennae elongatae, illae basi laxiores apice coarctatae angustae et acutae, hae basi coarctatae 
apice laxe et longissime barbatae. Pinnae pogonii patuli irregulares, aliae oppositae, aliae alternae, 
interdum duae in alterius lateris duorum interstitio. Remiges 13, prima parum breviore quam 
secunda, 2 da , 3“ et d ta subaequalibus, tertia omnibus paullo maiore, reliquis sensim decrescentibus. 
Cauda subquadrata truncata; rectrices 12 subaequales, mucrone molli terminatae. Frontis plumae 
obtuso apice in basi rostri medio finiunt. 
Color: Totus supra subtusque schistaceus seu cinerascente niger, sola gula nivea, albedine 
in linea angustiore brevi et interrupta in iugulum protensa. Gula alba inter gnathidia pone 
mentum cum primis plumis incipit et 4-|- pollices longo tractu continuatur. Laterales albedinis 
termini a linea per rictum oris in genas continuata indicantur. Rectrices et remiges apicibus 
concolores. Pedes supra nigricantes, a medio tarso inde flavi. Rostrum flavum basi supra 
fuscescens, apice pallidius; oculorum area cum parte nuda faciei flava. Iris flava. 
Feminae adultae: 
Fuscescente schistacea, rarius Mari simillima, semper pennis occipitalibus destituta. Digi- 
torum ungues utplurimum paullo breviores visi sunt. 
Pulli hornotini: 
Albus immaculatus mox pennis cinereis variegatus. Specimina alba cinereo maculata 
omnia masculi generis visa sunt, fuscescente maculata femineo sexui adscribenda videbantur. 
Interdum propter ovarii et testiculorum similitudinem, exiguitatem et abdominis vulnera in occisa 
ave ambiguitas mansit, aliquoties sexum distinctum in valde iuvenilibus nobis informavimus. 
Hempr. et Ejirenb. Aves /. 
k 
